Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 995

b) Ha 13. Cikk alapján kérdés merül fel, amennyiben a kérdés arra vonatkozik, hogy kisajátításnak minősül-e egy adó, vagy egy kisajátításnak vélt adó diszkriminatív-e, az alábbi rendelkezéseket alkalmazzák: (i) A kisajátítást állító befektető vagy Szerződő Fél beszámol az illetékes adóhatóságnak a kérdésről, amely arra vonatkozik, hogy vajon kisajátításnak minősül-e, vagy diszkriminatív-e az adó. Amennyiben a befektető vagy a Szerződő Fél elmulasztja a beszámoló megtételét, a 26(2)c) vagy 27(2) Cikk alapján a viták rendezésére összehívott testületek számolnak be az illetékes adóhatóságoknak. 1999/27. szám (ii) Az illetékes adóhatóságok a beszámoló megtételétől számított hat hónapon belül igyekeznek megoldani az ekképpen beterjesztett kérdéseket. Amennyiben a diszkriminációmentesség kérdése merül fel, az illetékes adóhatóságok a vonatkozó adókonvenció diszkriminációmentességre vonatkozó rendelkezéseit alkalmazzák, vagy — amennyiben a vonatkozó adókonvencióban nincs diszkriminációmentességre vonatkozó rendelkezés, vagy az érdekelt Szerződő Felek között nincs ilyen hatályos adómegállapodás — az adóhatóságok a Gazdasági Együttműködési és Fejlesztési Szervezet jövedelem és tőke adóztatására vonatkozó mintakonvenciójának diszkriminációmentességi elveit alkalmazzák. (iii) A 26(2)c) vagy 27(2) Cikk alapján a viták rendezésére összehívott testületek figyelembe vehetik az illetékes adóhatóságoktól hozzájuk beérkezett állásfoglalásokat arra vonatkozóan, hogy az adó kisajátításnak minősül-e. Az ilyen testületek figyelembe veszik a b)(ii) albekezdésben előírt hat hónap időszak alatt hozzájuk az illetékes adóhatóságoktól beérkező állásfoglalásokat arra vonatkozóan, hogy az adó kisajátításnak minősül-e. A ilyen testületek figyelembe vehetik a hat hónapi időszak lejárta után az illetékes adóhatóságoktól hozzájuk beérkező állásfoglalásokat is. (iv) A b)(ii) albekezdésben hivatkozott hat hónapi időszak lejártát követően az illetékes adóhatóságok bevonása semmilyen körülmények között nem eredményezheti a

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes